ལན།དེ་སྔོན་རང་ལུགས་ཀྱི་མཁས་པ་ཕལ་མོ་ཆེས་འཁོར་བ་ཐོག་མ་ཡོད་མེད་ཀྱི་རྩོད་གླེང་དགདོན་ཐོག་གཞི་ལས་སྐྱེ་འགག་ཡོད་མེད་ཀྱི་ཐོག་ཏུ་ཞེ་འདོད་མ་མཐུན་པ་དང་ཚིག་སྐྱོན་ཕྲན་བུ་རེས་རྩོད་གླེང་མང་དུ་མཛད་པ་ཞིག་ཡིན་པ་བཞིན།འདིར་འགྲོ་མགོན་རིན་པོ་ཆེས་མ་རིག་པ་ལ་ཐོག་མ་ཡོད་ཚུལ་སྒྲུབ་པ་འདི།གཞི་ལ་སྐྱེ་འགག་བྱེད་ཐོག་ནས་མ་རིག་པ་ཐོག་མ་ཡོད་ཚུལ་སྒྲུབ་པ་ལས།སྐྱེ་བ་ལ་ཐོག་མ་ཡོད་པ་དང་དེ་དང་ལྷན་དུ་འཁོར་བའི་མ་རིག་པ་ཐོག་མ་ཡོད་ཚུལ་གླེང་མི་འདུག་པས།ཁོང་རྣམས་དོན་ཐོག་ཞེ་འདོད་མི་མཐུན་པ་ཙམ་ལས་འཁོར་བ་ཐོག་མ་ཡོད་མེད་ལ་འགལ་འདུ་ཆེན་པོ་སོང་མི་འདུགའགྲོ་མགོན་གྱིས་འཁོར་བ་ལ་ཐོག་མ་ཡོད་ཚུལ་གླེང་པ་དེ་གཞི་ངོ་མ་ཤེས་ནས་སླར་འཁོར་བ་ལ་ཕྱིར་ལོག་དུས་མ་རིག་པ་གསར་པ་རེ་མགོ་བཙུག་པ་དང་།གཞི་ལ་སྐྱེ་འགག་གནས་གསུམ་བྱེད་ཐོག་ནས་འཁོར་བ་ཐོག་མ་ཡོད་ཅེས་གསུངས།དེའི་དགོངས་དོན་རྗེ་རིན་པོ་ཆེས་གསོང་དོན་རྣམ་འབྱེད་སྟབས་བདེར་བཀོད་པ་འདི་ལྟར།གཞི་ལ་སྐྱེ་ཞིང་འགག་པའི་ཕྱིར།།འཁོར་བའི་ཐོག་མ་ཡོད་པར་བཞེད།།མ་རིག་པ་ལ་ཐུག་མེད་ཕྱིར།།འཁོར་བའི་ཐོག་མ་མེད་པར་གསུངས།།ཅེས་བཞེད་པ་ལྟར་རང་ལུགས་སྔར་ཕྱིར་མཁས་གྲུབ་ཀུན་གྱི་དགོངས་དོན་འདི་ལས་འཛོལ་མེད།